Katie Couric

I Katherine Anne Couric (míbait 7 ya ing Enero 1957) métung yang Americanang periodista ampóng  presenter. Ya ing mítátag king Katie Couric Media, métung a companiang multimediang pang-balita ampong producción. Atin ya mú namang newsletter a lúlual aldó'ldó, ing Wake Up Call. Manibat 2013 anggang 2017, ya ing Yahoo's Global News Anchor. Mégí néng television host i Couric karéng atlung mangáragul a network ning television king Estados Unidos, at anyang múmúnang dáké ning kayang carera, assignment editor ya king CNN. Mégóbrá ya para king NBC News manibat 1989 anggang 2006, king CBS News manibat 2006 anggang 2011, ampóng ABC News manibat 2011 anggang 2014. Anyang 2021, mégí yang guest host para king game show a Jeopardy!, ing múmúnang babáying migsilbing host king mánimúna nang version ning palagé king kayang kasalésáyan.